# data[].attributes.body
Stari sportovi kao oblik sportske rekreacije pozitivno utječu na poboljšanje zdravlja, na prevenciju bolesti i ostvarenje čovjekove biološke potrebne za kretanjem dok se društveni aspekt ogleda u čovjekovoj potrebi za socijalizacijom, zabavom i igrom.

Izazov današnjeg modernog društva je sačuvati od zaborava stare sportove i igre te ih uključiti u svakodnevni život u obliku sportske rekreacije kako bi se bogata sportska, kulturna i tradicijska baština nastavila prenositi s koljena na koljeno opstajući kao izvor tjelesne aktivnosti, socijalizacije s vršnjacima, poticanja mašte, učenja odgovornosti i savjesnosti. Učenici su pokazali kako se kroz igru i stare sportove razvijaju socijalni odnosi unutar grupe, preuzimaju odgovornosti za organizaciju i provedbu igre, razvija mašta prilagođavanjem starim pravilima te razvija svijest o važnosti očuvanja društvenih običaja.

# data[].attributes.body
Zaboravljene igre učenicima su približile stare igre koje se mogu igrati na otvorenom ili u zatvorenim prostorima, poput školice, gumi-gumi, skrivača, igre "Franje", preskakanje užeta i slično. Igre su jednostavne, ne zahtijevaju posebnu opremu i baziraju se na kretanju i maštovitosti. Cilj aktivnosti: upoznati učenike s igrama koje su igrali njihovi roditelji i bake i djedovi – bez tehnologije, potaknuti fizičku aktivnost, socijalizaciju i timsku suradnju kroz jednostavne, zabavne igre, pružiti ideje za oblikovanje slobodnog vremena te razvijati motoričke vještine, koordinaciju i fair-play ponašanje. Za zaboravljene igre nije potrebna skupa oprema – dovoljno je malo mašte i ono što već imamo pri ruci: komadić krede, stara guma, uže, gumbići, kamenčići ili čak samo malo prostora i dobra volja! Cilj je pokazati učenicima da prava zabava ne ovisi o tehnologiji, nego o kreativnosti i zajedništvu.

# data[].attributes.body
Radionica počinje kratkim predavanjem o fenomenu nomofobije, nakon čega učenici kroz grupni rad izrađuju plakate na temu "Život bez mobitela – lakše nego što misliš!" ili "Što radim kad nemam mobitel?" Cilj radionice: upoznati učenike s pojmom nomofobije (straha od odvojenosti od mobitela), razvijati kritičko razmišljanje o vlastitoj upotrebi tehnologije te potaknuti izražavanje stavova kroz kreativno stvaranje plakata.

# data[].attributes.headline
Radionica - Izrada platnenih torbi od starih majica

# data[].attributes.subject
Radionica - Izrada platnenih torbi od starih majica

# data[].attributes.body
U ovoj su radionici učenici naučili kako staru majicu, umjesto da je bace, pretvore u praktičnu i modernu torbu. Radionica uključuje jednostavne tehnike krojenja i vezivanja, bez potrebe za šivanjem, tako da su svi učenici mogli sudjelovati. Cilj radionice:

poticati svijest o reciklaži, ponovnoj upotrebi i očuvanju okoliša, razvijati kreativnost, ručne vještine i osjećaj odgovornosti prema prirodi, pružiti učenicima priliku da sami izrade koristan predmet bez upotrebe tehnologije.

# data[].attributes.attachment_link.title
Platnene torbe izrađene u povodu Dana planeta Zemlje

# data[].attributes.body
U ovoj su radionici učenici učili osnove Braillovog pisma te su kroz praktične zadatke izrađivali vlastita slova i riječi u Brailleu pomoću papira i različitih materijala kao i isprobavali kako je čitati prstima razumijevajući izazove s kojima se slijepe i slabovidne osobe svakodnevno susreću. Cilj radionice: upoznati učenike s osnovama Braillovog pisma kao načinom komunikacije za slijepe i slabovidne osobe, razvijati empatiju, toleranciju i razumijevanje različitih potreba u društvu te poticati učenike na razvoj fine motorike i osjetilne percepcije.

# data[].attributes.body
U ovoj radionici učenici su izrađivali jednostavne baterije koristeći voće (limun, naranča, krumpir) i metalne elektrode. Rezultati su pokazali kako prirodni materijali mogu stvoriti električnu struju koja može upaliti LED diodu ili pokrenuti mali uređaj poput kalkulatora. Cilj radionice:

pokazati kako se kemijska energija može pretvoriti u električnu energiju na jednostavan način, razvijati istraživački duh, znatiželju i osnovno razumijevanje elektrokemijskih procesa te poticati rad u timu i znanstveno promišljanje.

# data[].attributes.body
U ovoj su radionici učenici izrađivali i koristili dvije poznate metode šifriranja: Jeffersonovu šifru (cjevasti šifrarnik) i Cezarovu šifru (pomicanje slova). Na zabavan su način spoznali kako su ljudi nekad skrivali poruke te su sami stvarali vlastite šifrirane tekstove. Cilj radionice: upoznati učenike s osnovama kriptografije i važnosti šifriranja informacija, razvijati logičko i analitičko razmišljanje kroz praktičnu izradu šifriranih poruka bez tehnoloških pomagala te poticati kreativnost, strpljenje i timsku suradnju.

# data[].attributes.body
Tjedan izazova: sedmodnevni program digitalnog detoksa i osobnog rasta, s temom i konkretnim izazovom za svaki dan.

Ponedjeljak – tišina ekrana

Izazov: provedi cijeli dan bez korištenja društvenih mreža, zabavnih aplikacija i video sadržaja. Usmjeri se na stvarne razgovore i tišinu.

Utorak – prisutnost u prirodi

Izazov: provedi barem jedan sat na otvorenom – bez mobitela. Promatraj prirodu, šetaj, sjedi u miru ili napravi crtež prizora koji vidiš.

Srijeda – dan za knjigu

Izazov: pročitaj najmanje 30 minuta tiskane knjige. Bez e-čitača i internetskih članaka – vrati se izvornom iskustvu čitanja.

Četvrtak – kreativna pauza

Izazov: stvori nešto vlastitim rukama – nacrtaj, piši, izrađuj, kuhaj ili sviraj. Bez traženja inspiracije online – koristi maštu i osjećaje.

Petak – poveži se stvarno

Izazov: provedi vrijeme s prijateljima ili obitelji bez ekrana. Igrajte društvene igre, razgovarajte, šetajte zajedno ili zajedno pripremite obrok.

Subota – tihi izazov

Izazov: provedi barem pola sata u tišini, bez ometanja. Meditiraj, piši dnevnik, razmišljaj – u potpunoj digitalnoj tišini.

Nedjelja – dan bez trošenja

Izazov: ne troši novac (osim na osnovne potrebe poput hrane) i izbjegavaj kupovinu – osobito online. Iskoristi ono što već imaš, cijeni jednostavnost.

# data[].attributes.body
Učenici uz pomoć jednostavnih materijala izrađuju mini biljne terarije (zatvoreni/poluotvoreni ekosustav koji može živjeti samostalno). Kroz radionicu učenici su učili o osnovnim potrebama biljaka (svjetlo, voda, zrak) i važnosti održavanja ravnoteže u prirodi. Cilj radionice: razvijati svijest o važnosti prirode i ekološke osviještenosti, potaknuti kreativnost, strpljenje i brigu o živim bićima te omogućiti učenicima da vlastitim rukama stvore mali svijet prirode.

# data[].attributes.body
Organiziran je prijateljski turnir u odbojci između učenika različitih razrednih odjeljenja. Cilj aktivnosti: potaknuti kretanje i timski duh među učenicima, jačati motoričke vještine, suradnju, fer-plej i zajedništvo te omogućiti zabavno, aktivno i zdravo provođenje vremena bez uporabe tehnologije.

# data[].attributes.body
Kroz praktične vježbe i simulacije, učenici su naučili osnovne postupke prve pomoći koje mogu koristiti u svakodnevnim životnim situacijama: što učiniti kod porezotine, opekline, nesvjestice, uganuća ili prijeloma, te kako pravilno pozvati pomoć. Cilj radionice: učenike upoznati s osnovama pružanja prve pomoći, razvijati svijest o važnosti pravodobnog i pravilnog reagiranja u hitnim situacijama te poticati samopouzdanje i osjećaj odgovornosti za sebe i druge.

# data[].attributes.headline
Radionica - Računalno razmišljanje bez računala

# data[].attributes.subject
Radionica - Računalno razmišljanje bez računala

# data[].attributes.body
Aktivnosti su osmišljene kako bi kroz igre i zadatke poticale učenike na promišljanje poput programera: jasno izražavanje koraka, predviđanje posljedica, pronalaženje rješenja i optimizaciju postupaka – sve to bez uporabe ekrana ili računala. Cilj radionice: razvijati vještine računalnog razmišljanja bez uporabe digitalnih uređaja, potaknuti logičko zaključivanje, analizu problema, algoritamsko razmišljanje i timsku suradnju te pokazati kako se osnove programiranja i logike mogu učiti kroz igru i svakodnevne zadatke.

# data[].attributes.headline
Radionica - Zajedno bez ekrana - društvene igre

# data[].attributes.subject
Radionica - Zajedno bez ekrana - društvene igre

# data[].attributes.body
Radionica "Zajedno bez ekrana" – igrajući društvene igre, učenici se upoznaju s načinima zabave koji ne uključuju tehnologiju. Cilj radionice: potaknuti učenike na razvijanje logičkog i strateškog razmišljanja bez uporabe digitalne tehnologije, ojačati socijalne i komunikacijske vještine kroz zajedničku igru i međusobno učenje te promicati koncentraciju, strpljenje i fair-play u opuštenom i prijateljskom okruženju.